પોતાના અનુયાયીઓને સુધારવામાં ગાંધીજી અને ‘કૃતીશીલો’ને સુધારવામાં દાદા અંશત: જ સફળ રહ્યા તેનું કારણ મુખ્યત્વે તો એ છે કે આપણે ‘અસુધાર્ય’ (Incorrigible) માનવજાત છીએ. તેથી જ તો ઈશ્વરને વારંવાર સંતો અને સમાજસુધારકોને મોકલ્યા કરવા પડે છે. પણ ગૌણ કારણ એ પણ ખરું કે તેમણે જરૂરી સદગુણો સાથે બિનજરૂરી ગુણો પર પણ ભાર મુક્યો જેમ કે ગાંધીજીએ બ્રહ્મચર્ય અને દાદાએ સંસ્કૃતને વધુ પડતું મહત્વ આપ્યું. વળી દાદાએ તો બીબાઢાળ ભક્તો પેદા કરવા પ્રયત્ન કર્યા જે વૈવિધ્યપ્રિય પરમેશ્વરને પસંદ નથી.